b'\n_START_ARTICLE_\nCarretera estatal 292 Nord Occidental Sarda\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a a l\'Alguer, de la varretera estatal 127 bis Septentrional Sarda, deixant el sud de la ciutat, i s\'interna terra endins. El seu tra\xc3\xa7at \xc3\xa9s curvilini a la primera part; aqu\xc3\xad travessa el centre habitat de Villanova Monteleone. Creua el territori municipal de Monteleone Rocca Doria, baixa fins a arribar a Padria (on s\'aparta la carretera estatal 292 dir Nord Occidental Sarda) i continua durant alguns quil\xc3\xb2metres fins a entrar a l\'Oristany._NEWLINE_La primera localitat que s\'hi troba \xc3\xa9s Suni (on es creua amb la Carretera estatal 129 bis Transversal Sarda), Tinnura, Flussio, Magomadas i Tresnuraghes. Continuant vers al sud arriba al centre de Sennariolo i Cuglieri, on per mitj\xc3\xa0 d\'una obra de la carretera de circumval\xc2\xb7laci\xc3\xb3 es va obrir al tr\xc3\xa0nsit en 2009, i s\'evita el tr\xc3\xa0nsit intern d\'aquest centre habitat, despr\xc3\xa9s gira cap a la costa._NEWLINE_Arribada aqu\xc3\xad, toca Santa Caterina di Pittinuri, S\'Archittu i Torre del Pozzo, tres localitats d\'estiu; els darrers kil\xc3\xb2metres s\xc3\xb3n en planura i rectilinis, on travessa els centres de Riola Sardo, Nurachi i la fracci\xc3\xb3 oristanesa de Donigala Fenughedu. En correspond\xc3\xa8ncia del santuari "Madonna del Rimedio" (del qual surt la SP 54 bis que entra a Oristany Nord) la carretera segueix una corba cap al nord-est i prosegueix vora 4,7 kil\xc3\xb2metres, travessant les fraccions oristaneses de Nuraxinieddu i Massama, per confluir en la Carretera estatal 131 Carlo Felice en correspond\xc3\xa8ncia del kil\xc3\xb2metre 99._NEWLINE_La 292 \xc3\xa9s totalment privada de galeries i presenta el tra\xc3\xa7at de carretera estatal de cal\xc3\xa7ada \xc3\xbanica en rectilini complet m\xc3\xa9s llarg de la Sardenya amb 2.675 metres, entre Cuglieri i la localitat costanera de Santa Caterina di Pittinuri; en el dialecte local de Cuglieri el tram \xc3\xa9s anomenat Fanne Arca._NEWLINE_El tram entre l\'Alguer i Suni \xc3\xa9s particularment apreciat pels motoristes, gr\xc3\xa0cies a les moltes corbes i el paisatge espectacular que travessa.'